Eduskunnan sosiaali- ja terveysvaliokunnan puheenjohtaja, keskustan kansanedustaja Juha Rehula (vas.) ja RKP:n kansanedustaja Ulla-Maj Wideroos valiokunnan sote-uudistusta koskevassa kokouksessa eduskunnassa Helsingissä 24. helmikuuta.

Eduskunnan sosiaali- ja terveysvaliokunnan puheenjohtaja, keskustan kansanedustaja Juha Rehula (vas.) ja RKP:n kansanedustaja Ulla-Maj Wideroos valiokunnan sote-uudistusta koskevassa kokouksessa eduskunnassa Helsingissä 24. helmikuuta. Markku Ulander / Lehtikuva

Sosiaali- ja terveysvaliokunta on laatinut esityksen mietinnöstä, joka lähetetään eteenpäin perustuslakivaliokunnan käsiteltäväksi. Asian käsittely etenee arvoituksellisen, niin sanotun yksiportaisen kuntayhtymämallin mukaan.

– Meillä on valiokunnassa työskentely kesken ja se on ihan tavanomaista lainsäädännön etenemistä se, että tässä vaiheessa on ennenaikaista mennä yksityiskohtiin, sosiaali- ja terveysvaliokunnan puheenjohtaja Juha Rehula kertoo.

Mikä "yksiportaisessa kuntayhtymämallissa" on niin poikkeavaa, että tällä kertaa vältytään perustuslaillisilta ongelmilta?

– Arvion perustuslain näkökulmasta tekee (perustuslaki)valiokunta ja he elää omaa elämäänsä, omilla aikatauluillaan. Perustuslakivaliokunta nuotitti jatkotyötä kolmen eri etenemispolun kautta. Sosiaali- ja terveysvaliokunta on tehnyt asiantuntijakuulemisten jälkeen sen valinnan, että lainsäädäntö voidaan rakentaa niin sanotun yksiportaisen kuntayhtymämallin mukaisesti, Rehula muotoilee.

Sosiaali- ja terveysvaliokunnan työ etenee vielä asiantuntijoiden kuulemisella ja lain jatkosorvaamisella.

– Tavoite on se, että aikataulun puitteissa eli vielä tämän eduskunnan aikana, 14.3. mennessä saataisiin tämä esitys eduskunnan käsittelyyn ja eduskuntakäsittelystä läpi, puheenjohtaja Juha Rehula (kesk.) sanoo.